CELEX: 52006PC0867
Language: fi
Date: 2007-01-09
Title: Ehdotus neuvoston asetus kalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella ja asetusten (ETY) N:o 3943/90, (EY) N:o 66/98 ja (EY) N:o 1721/1999 kumoamisesta 22 päivänä maaliskuuta 2004 annetun neuvoston asetuksen (EY) N:o 601/2004 muuttamisesta

Tärkeä oikeudellinen huomautus

|

52006PC0867

Ehdotus neuvoston asetus kalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella ja asetusten (ETY) N:o 3943/90, (EY) N:o 66/98 ja (EY) N:o 1721/1999 kumoamisesta 22 päivänä maaliskuuta 2004 annetun neuvoston asetuksen (EY) N:o 601/2004 muuttamisesta  /* KOM/2006/0867 lopull. - CNS 2007/0001 */  

	[pic] | EUROOPAN YHTEISÖJEN KOMISSIO |Bryssel 9.1.2007KOM(2006) 867 lopullinen2007/0001 (CNS)EhdotusNEUVOSTON ASETUSkalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella ja asetusten (ETY) N:o 3943/90, (EY) N:o 66/98 ja (EY) N:o 1721/1999 kumoamisesta 22 päivänä maaliskuuta 2004 annetun neuvoston asetuksen (EY) N:o 601/2004 muuttamisesta(komission esittämä)PERUSTELUTYhteisö on ollut Etelämantereen meren elollisten luonnonvarojen säilyttämistä koskevan yleissopimuksen sopimuspuoli vuodesta 1981. Yleissopimuksen mukaiset säilyttämistoimenpiteet ovat sopimuspuolia sitovia. Tästä syystä on tarpeen saattaa osaksi yhteisön lainsäädäntöä yleissopimuksessa tarkoitetut kalavarojen säilyttämis- ja hoitotoimenpiteet.Etelämantereen meren elollisten luonnonvarojen säilyttämistä käsittelevän toimikunnan (CCAMLR) hyväksymiin säilyttämis- ja hoitotoimenpiteisiin sisältyy kalastuksen seurantaa koskevat säännöt. Kalastustoiminnan valvontajärjestelyt yleissopimuksessa tarkoitetulla alueella on saatettu osaksi yhteisön lainsäädäntöä 22 päivänä maaliskuuta 2004 annetulla neuvoston asetuksella (EY) N:o 601/2004.Säädöstä olisi ajantasaistettava, jotta siinä otettaisiin huomioon CCAMLR:n vuosikokouksissa 2004 ja 2005 hyväksytyt sääntömuutokset ja yhteisön saaliiden ja pyyntiponnistusten ilmoitusjärjestelmä. Jotkut uusista toimenpiteistä on jo sisällytetty väliaikaisesti vuoden 2006 TAC- ja kiintiöasetukseen. Näille toimenpiteille on nyt luotava pysyvämpi perusta yhteisön lainsäädännössä.Useimmilla vuodesta 2004 käyttöönotetuista säännöistä pyritään parantamaan sellaisten alusten seurantaa, joilla on lupa harjoittaa kalastustoimintaa CCAMLR:n vesillä, sekä torjumaan laitonta, ilmoittamatonta ja sääntelemätöntä kalastusta sääntelyalueella. CCAMLR hyväksyi monet näistä toimenpiteistä yhteisön yhteistyössä useiden muiden CCAMLR-sopimuspuolten kanssa laatimien ehdotusten perusteella. Esittäessään nämä ehdotukset yhteisö jatkoi perinteisesti aktiivista rooliaan Etelämeren alueen herkkää meriympäristöä vakavasti uhkaavan laittoman, ilmoittamattoman ja sääntelemättömän kalastuksen torjumisessa.Muihin vuosina 2004 ja 2005 hyväksyttyihin toimenpiteisiin kuuluu erilaisten jätteiden päästökielto ympäristön suojelemiseksi ja merilintujen tahattoman pyydystämisen estämiseksi. CCALMR päätti myös ottaa käyttöön merkintäohjelman, jonka tarkoituksena on saada parempaa tietoa tilanteesta ja niistä yhteyksistä, joita esiintyy kaupallisen kalastustoiminnan pääkohteena olevien jääahvenkantojen välillä Australian eteläpuolella sijaitsevissa valtameren osissa.Komissio ehdottaa siksi, että neuvosto hyväksyisi tämän ehdotuksen.2007/0001 (CNS)EhdotusNEUVOSTON ASETUSkalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella ja asetusten (ETY) N:o 3943/90, (EY) N:o 66/98 ja (EY) N:o 1721/1999 kumoamisesta 22 päivänä maaliskuuta 2004 annetun neuvoston asetuksen (EY) N:o 601/2004 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Kalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella ja asetusten (ETY) N:o 3943/90, (EY) N:o 66/98 ja (EY) N:o 1721/1999 kumoamisesta 22 päivänä maaliskuuta 2004 annetulla neuvoston asetuksella (EY) N:o 601/2004 pannaan täytäntöön eräitä Etelämantereen meren elollisten luonnonvarojen säilyttämistä käsittelevän toimikunnan, jäljempänä ’CCAMLR’, hyväksymiä säilyttämistoimenpiteitä.(2) CCAMLR hyväksyi 23. vuosikokouksessaan marraskuussa 2004 ja 24. vuosikokouksessaan marraskuussa 2005 säilyttämistoimenpiteiden mukautuksia, joiden tarkoituksena on muun muassa parantaa lisenssivaatimuksia, suojella ympäristöä, lisätä Dissostichus spp . -lajien tieteellistä tutkimusta ja torjua laitonta kalastusta.(3) Sen vuoksi asetusta (EY) N:o 601/2004 olisi muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 601/2004 seuraavasti:1. Korvataan 3 artiklan 2 kohta seuraavasti:”Jäsenvaltioiden on toimitettava komissiolle sähköisesti kolmen vuorokauden kuluessa 1 kohdassa mainitun luvan myöntämispäivästä seuraavat luvassa tarkoitettua alusta koskevat tiedot:a) kyseisen aluksen nimi;b) alustyyppi;c) pituus;d) aluksen IMO-tunnistenumero (jos on);e) rakennuspaikka ja -aika;f) mahdollinen aiempi lippuvaltio;g) kansainvälinen radiokutsutunnus;h) aluksen omistajan/omistajien nimi ja osoite sekä edunsaajaomistajan/-omistajien nimi ja osoite, jos ne ovat tiedossa;i) seuraavanlaiset värivalokuvat aluksesta:i) vähintään kokoa 12 x 7 cm oleva värivalokuva, jossa näkyy aluksen kulkusuuntaan nähden oikea puoli koko pituudeltaan ja kaikkine rakennepiirteineen;ii) vähintään kokoa 12 x 7 cm oleva värivalokuva, jossa näkyy aluksen kulkusuuntaan nähden vasen puoli koko pituudeltaan ja kaikkine rakennepiirteineen;iii) vähintään kokoa 12 x 7 cm oleva värivalokuva, jossa näkyy aluksen perä ja joka on otettu suoraan takaa;j) ajanjakso, jona kalastus on sallittua yleissopimuksen alueella ja maininta toiminnan aloitus- ja lopetuspäivästä;k) kalastusalue- tai alueet;l) kohdelajit;m) käytetyt pyydykset;n) alukselle asennetun satelliittiseurantalaitteiston väärinkäytöltä suojatun toiminnan varmistamiseksi toteutetut toimenpiteet.Jäsenvaltioiden on ilmoitettava komissiolle mahdollisuuksien mukaan myös seuraavat CCAMLR-alueella kalastamaan oikeutettuja aluksia koskevat tiedot:a) aluksen käyttäjän nimi ja osoite, jos tämä on eri kuin omistaja;b) aluksen päällikön ja tarvittaessa kalastuksesta vastaavan päällikön nimi ja kansallisuus;c) kalastusmenetelmän tai -menetelmien tyyppi;d) leveys (metriä);e) bruttovetoisuus;f) aluksen viestintätyypit ja -numerot (Inmarsat-A-, -B- ja -C-numerot);g) miehistön tavanomainen vahvuus;h) pääkoneen tai pääkoneiden teho (kW);i) kantavuus (tonnia), kalaruumien lukumäärä ja vetoisuus (m³);j) muut aiheellisiksi katsottavat tiedot (esim. jääluokka).Komissio toimittaa nämä tiedot viipymättä CCAMLR:n sihteeristölle.”2. Korvataan 4 artiklan 3 kohta seuraavasti:”Jäsenvaltioiden on varmistettava, että 2 kohdassa tarkoitetut tiedot ovat yhdenmukaiset aluksella olevien VMS-järjestelmien toimittamien tietojen kanssa. Niiden on toimitettava tiedot sähköisesti CCAMLR:n sihteeristölle kahden päivän kuluessa niiden vastaanottamisesta.”3. Lisätään uusi 7 a artikla. Se kuuluu seuraavasti:”7 a artikla Erityisvaatimukset koekalastuksessaKoekalastukseen osallistuviin kalastusaluksiin on sovellettava seuraavia lisävaatimuksia:a) aluksia kielletään päästämästä mereen:i) öljyä tai polttoainetta tai öljypitoisia jäämiä MARPOL 73/78 -yleissopimuksen (kansainvälinen yleissopimus aluksista aiheutuvan meren pilaantumisen ehkäisemisestä) liitteessä I sallittuja lukuun ottamatta;ii) jätteitä;iii) elintarvikejätettä, joka ei läpäise verkkoa, jonka aukot ovat enintään 25 millimetrin suuruiset;iv) siipikarjanlihaa tai muita siipikarjan osia (munankuoret mukaan luettuina);v) jätevettä 12 meripeninkulman sisällä rannikosta tai kelluvasta jäätiköstä, tai jätevettä, kun alus kulkee alle neljän solmun vauhtia; taivi) jätteenpolttotuhkaa;b) suuralueille 88.1 ja 88.2 ei saa tuoda elävää siipikarjaa tai muita eläviä lintuja, ja kuluttamatta jäänyt kynitty siipikarja on vietävä pois suuralueilta 88.1 ja 88.2;(c) Dissostichus spp . -lajien kalastus suuralueilla 88.1 ja 88.2 kielletään 10 meripeninkulman sisällä Ballenysaarten rannikosta.”4. Lisätään uusi 7 b artikla. Se kuuluu seuraavasti:”7 b artikla MerkintäohjelmaKunkin koekalastukseen osallistuvan aluksen on pantava täytäntöön merkintäohjelma seuraavasti:a) Dissostichus spp . -lajeihin kuuluvista kaloista on kauden aikana merkittävä ja päästettävä takaisin mereen yksi yksilö jokaista elopainotonnia kohden CCAMLR:n merkintäpöytäkirjan mukaisesti. Alukset saavat lopettaa merkitsemisen vasta kun 500 yksilöä on merkitty tai kun ne poistuvat kalastusalueelta merkittyään yhden yksilön jokaista pyydettyä elopainotonnia kohden;b) ohjelma on kohdistettava kaiken kokoisiin yksilöihin, jotta saavutetaan merkintävaatimus, joka on yksi yksilö kutakin pyydettyä elopainotonnia kohden. Kaikille takaisin mereen päästetyille yksilöille on tehtävä kaksinkertainen merkintä, ja mereen päästämiset on toteutettava mahdollisimman laajalla maantieteellisellä alueella;c) kaikkiin merkkeihin on painettava selkeästi yksilöllinen sarjanumero ja palautusosoite siten, että merkkien alkuperä voidaan selvittää, jos merkittyjä yksilöitä joutuu uudelleen saaliiksi;d) uudelleenpyydettyjä merkittyjä yksilöitä (eli pyydettyjä kaloja, joissa on aiemmin kiinnitetty merkki) ei saa päästää takaisin, vaikka ne olisivat olleet vapaudessa vain vähän aikaa;e) kaikista uudelleenpyydetyistä merkityistä yksilöistä on otettava biologiset näytteet (pituus, paino, sukupuoli, sukurauhasten kehitysaste) ja jos mahdollista digitaalinen valokuva sekä otettava talteen otoliitit ja irrotettu merkki;f) kaikki merkkejä koskevat tiedot sekä tiedot takaisin saaduista merkeistä on toimitettava CCAMLR:lle sähköisesti CCAMLR-muodossa kolmen kuukauden kuluessa siitä, kun alus lopetti tämän kalastuksen;g) kaikki merkkejä koskevat tiedot sekä tiedot takaisin saaduista merkeistä ja uudelleenpyydetyistä lajeista on myös toimitettava sähköisesti CCAMLR-muodossa asianomaiselle alueelliselle merkintätietokeskukselle CCAMLR:n merkintäpöytäkirjan mukaisesti.”5. Korvataan 9 artiklan 4 ja 5 kohta seuraavasti:”Jäsenvaltioiden on lähetettävä CCAMLR:lle sähköinen viesti, josta toimitetaan jäljennös komissiolle, jokaisen lippunsa alla purjehtivan ja yhteisössä rekisteröidyn kalastusaluksen tekemästä saalis- ja pyyntiponnistusilmoituksesta viimeistään kolmen päivän kuluessa kunkin ilmoitusjakson päättymispäivästä. Jokaisessa saalis- ja pyyntiponnistusilmoituksessa on eriteltävä kyseinen ilmoitusjakso.”6. Korvataan 13 artiklan 4 kohta seuraavasti:”Jäsenvaltioiden on toimitettava 1, 2 ja 3 kohdassa tarkoitetut tiedot CCAMLR:lle, ja jäljennös viestistä komissiolle, kunkin kalenterikuukauden lopussa.”7. Korvataan 14 artiklan 4 kohta seuraavasti:”Jäsenvaltioiden on toimitettava saamansa ilmoitukset kunkin kuukauden päättyessä CCAMLR:lle.”8. Korvataan 16 artiklan 1 kohta seuraavasti:”Rajoittamatta asetuksen (ETY) N:o 2847/93 15 artiklan soveltamista, jäsenvaltioiden on ilmoitettava CCAMLR:lle, ja toimitettava jäljennös viestistä komissiolle, kunkin vuoden heinäkuun 31 päivään mennessä aluskohtaisesti eriteltyinä edellisen vuoden kokonaissaaliit, jotka niiden lipun alla purjehtivat yhteisön kalastusalukset ovat pyytäneet.”9. Korvataan 17 artiklan 2 kohta seuraavasti:”Jäsenvaltioiden on yhdistettävä yksityiskohtaiset saalis- ja pyyntiponnistustiedot siten, että ne koskevat 10 × 10 meripeninkulman suuruisia suorakulmaisia ruutuja ja 10 päivän jaksoja, ja toimitettava ne CCAMLR:lle, ja jäljennös viestistä komissiolle, kunkin vuoden maaliskuun 1 päivään mennessä.”10. Korvataan 18 artiklan 1 kohta seuraavasti:”Yhteisön kalastusalusten, jotka pyytävät taskurapua FAO:n tilastollisella suuralueella 48.3, on ilmoitettava CCAMLR:lle, ja toimitettava jäljennös viestistä komissiolle, viimeistään kunkin vuoden syyskuun 25 päivänä kalastustoimintaa koskevat tiedot sekä ennen saman vuoden elokuun 31 päivää saadut taskurapusaaliit.”11. Korvataan 18 artiklan 2 kohta seuraavasti:”Kunkin vuoden elokuun 31 päivän jälkeen saatuja saaliita koskevat tiedot on ilmoitettava CCAMLR:lle, ja jäljennös viestistä komissiolle, kahden kuukauden kuluessa kalastuksen lopettamispäivästä.”12. Korvataan 19 artiklan 1 kohta seuraavasti:”Yhteisön kalastusalusten, jotka pyytävät kalmaria ( Martialia hyadesi ) FAO:n tilastollisella suuralueella 48.3, on ilmoitettava CCAMLR:lle, ja toimitettava jäljennös viestistä komissiolle, kunkin vuoden syyskuun 25 päivään mennessä tätä kalastusta koskevat yksityiskohtaiset saalis- ja pyyntiponnistustiedot.”13. Korvataan 28 artiklan 1 kohta seuraavasti:”Tätä jaksoa sovellettaessa sopimuspuolen aluksen voidaan olettaa harjoittaneen laitonta, sääntelemätöntä ja ilmoittamatta jätettyä kalastustoimintaa, joka on heikentänyt CCAMLR:n säilyttämistoimenpiteiden tehokkuutta, jos se on:a) harjoittanut kalastustoimintaa yleissopimuksen alueella ilman 3 artiklassa tarkoitettua erityiskalastuslupaa tai, jos kyseessä ei ole yhteisön kalastusalus, ilman CCAMLR:n asianomaisten säilyttämistoimenpiteiden mukaisesti myönnettyä lisenssiä, tai tällaisen luvan tai lisenssin ehtojen vastaisesti;b) jättänyt kirjaamatta tai ilmoittamatta yleissopimuksen alueella pyytämänsä saaliit harjoittamaansa kalastukseen sovellettavan ilmoitusjärjestelmän mukaisesti tai antanut vääriä ilmoituksia;c) kalastanut pyyntikieltoaikana tai kalastuskieltoalueilla CCAMLR:n säilyttämistoimenpiteiden vastaisesti;d) käyttänyt kiellettyä pyydystä CCAMLR:n säilyttämistoimenpiteiden vastaisesti;e) jälleenlaivannut tai osallistunut yhteisiin kalastustoimiin sellaisen aluksen kanssa, joka on CCAMLR:n laitonta, sääntelemätöntä ja ilmoittamatta jätettyä kalastusta harjoittavien alusten luettelossa, tukenut tällaisia toimia tai antanut muonatäydennystä tällaisille aluksille;f) jättänyt esittämättä Dissostichus spp . -lajeilta asetuksen (EY) N:o 1035/2001 säännösten mukaisesti vaadittavan voimassa olevan saalistodistuksen;g) harjoittanut muita CCAMLR:n säilyttämistoimenpiteiden vastaisia kalastustoimia tavalla, joka vaarantaa yleissopimuksen XXII artiklassa vahvistettujen yleissopimuksen tavoitteiden saavuttamisen; taih) harjoittanut kalastustoimintaa CCAMLR:n säilyttämistoimenpiteiden tavoitteiden saavuttamisen vaarantavalla tavalla yleissopimuksen alueella sellaisten saarien lähivesillä, joita koskevan valtiosuvereniteetin kaikki sopimuspuolet tunnustavat.”14. Korvataan 30 artiklan 1 kohta seuraavasti:”Jäsenvaltioiden on toteutettava kaikki tarvittavat toimenpiteet kansallisen ja yhteisön lainsäädännön mukaisesti, jottaa) tämän asetuksen 3 artiklassa tarkoitettua erityiskalastuslupaa ei myönnetä laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainituille yhteisön kalastusaluksille yleissopimuksen alueella kalastamista varten;b) lisenssiä tai erityiskalastuslupaa ei myönnetä laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainituille kalastusaluksille jäsenvaltioiden suvereniteettiin tai lainkäyttövaltaan kuuluvilla vesillä kalastamista varten;c) laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainitut alukset eivät saa purjehtia niiden lipun alla;d) laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainitut alukset, jotka omasta aloitteestaan saapuvat jäsenvaltioiden satamiin, tarkastetaan satamassa 27 artiklan mukaisesti;e) tuojia, rahdinkuljettajia ja muita asiaan liittyviä toimijoita kehotetaan olemaan käymättä kauppaa laitonta, sääntelemätöntä ja ilmoittamatta jätettyä kalastusta harjoittavien alusten luettelossa olevien alusten pyytämistä kalansaaliista ja jälleenlaivaamatta niitä.15. Korvataan 30 artiklan 2 kohta seuraavasti:”Kielletään seuraavat toimet:a) poiketen siitä, mitä asetuksen (ETY) N:o 2847/93 11 artiklassa säädetään, yhteisön kalastusalusten, tukialusten, emäalusten ja lastialusten osallistuminen jälleenlaivauksiin tai yhteisiin kalastustoimiin laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainittujen alusten kanssa, tällaisten toimien tukeminen tai tällaisten alusten muonatäydennys;b) laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainittujen alusten, jotka omasta aloitteestaan saapuvat satamiin, saaliin purkaminen tai jälleenlaivaaminen siellä;c) laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainittujen alusten rahtaaminen;d) Dissostichus spp . -lajien tuonti, vienti tai jälleenvienti laitonta, sääntelemätöntä ja ilmoittamatta jätettyä kalastusta harjoittavien alusten luettelossa mainituilta aluksilta.”2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] EUVL C…, s. …[2] EUVL C…, s. …